b'\n_START_ARTICLE_\nTed Kramolc\n_START_SECTION_\n\xc5\xbdivljenje in delo\n_START_PARAGRAPH_\n\xc5\xbde med \xc5\xa1olanjem na ljubljanski realki se je odlo\xc4\x8dil za poklic slikarstva, a mu je \xc5\xa1tudij slikarstva v Pragi prepre\xc4\x8dila vojna, zato se je vpisal na \xc5\xa1tudij arhitekture pri profesorju Jo\xc5\xbeetu Ple\xc4\x8dniku. Obiskoval je razne zasebne slikarske \xc5\xa1ole pri Bo\xc5\xbeidarju Jakcu, Matiji \xc5\xa0viglju, Mateju Sternenu in Marjanu Tr\xc5\xa1arju. Dvakrat je bil poslan v koncentracijsko tabori\xc5\xa1\xc4\x8de Gonars. _NEWLINE_Tik pred koncem vojne je skupaj z bratom Nikom od\xc5\xa1el iz Slovenije na Koro\xc5\xa1ko, od koder je leta 1948 odpotoval v Kanado. Tam se je po obveznem enoletnem delu na \xc5\xbeeleznici vpisal na Umetnostno akademijo v Ontariu. Po kon\xc4\x8danem \xc5\xa1tudiju je dolgo opravljal delo oblikovalca notranje opreme v pomembnem kanadskem biroju. Za seboj ima vrsto samostojnih in skupinskih razstav v Kanadi in ZDA. Trideset let je pou\xc4\x8deval ljubiteljske slikarje v kulturnem centru v Torontu.'